cyanic-selkie/wikianc huggingface dataset:
Hylodromus
Levevis
Både larvene og de voksne (imago) billene lever på planter.
Utbredelse
Slekten er utbredt i den neotropiske økosonen.
Systematisk inndeling
Slekten har noen ganger blitt slått sammen med Euphenges.
Terje Aarset
Terje Inge Aarset (født 7. desember 1945) er professor i norsk språk ved Høgskulen i Volda.
Han er født i Årsetdalen på Vartdal i Ørsta kommune. Han tok examen artium i Volda i 1966, og lærereksamen samme sted i 1968. I 1974 tok han hovedfag i nordisk på Universitetet i Trondheim, og han har også universitetsutdanning i tysk. I 2009 ga han ut praktverket Den nynorske songskatten, som av Dag og Tids lesere ble kåret til årets nynorskbok det året.
Terje Aarset har tatt initiativet til å gi ut flere eldre bøker på nytt. Han har mellom annet vært medredaktør til nyutgivelser av skrifter av Ivar Aasen. Han har skrevet bibliografier og samlet bakgrunnsstoff til biografier og diktsamlinger av andre forfattere. Han skriver også artikler i aviser, særlig om forfattere, dikt og sanger.
Switzerland County
Switzerland County er et fylke i den amerikanske delstaten Indiana. Befolkningen var på 9 065 mennesker i 2000. Fylkessetet er Vevay.
Geografi
I henhold til U.S. Census Bureau består fylket av et område av 579 km² hvor 573 km² er landområde og 6 km² (1,05 %) er vann.
Geir Ramnefjell
Geir Flaaen Ramnefjell (født 8. juni 1981) er en norsk journalist som arbeider i havvindselskapet Deep Wind Offshore.
Han var politisk redaktør i Dagbladet fra 2016 til 2023. Han har jobbet som journalist i Romerikes Blad og begynte som journalist i Dagbladet i 2005. Han var kulturredaktør i avisen 2011–2016, da han ble politisk redaktør.
I 2017 ble han tildelt SKUP-diplom for prosjektet Kongemakta – kritisk journalistikk om økonomien i kongehuset.
Han er sønn av tidligere Dagbladet-redaktør Erling Ramnefjell.
Harøyburet
Harøyburet er et fjell på Harøya i Ålesund kommune i Møre og Romsdal. Med sine 156,2 moh. er det det høyeste punktet i den tidligere Sandøy kommune.
Toppen lå på grensen mellom Sunnmøre og Romsdal fogderier. Dermed ble den også riksgrense mellom Sverige og Norge i årene 1658-1660 etter freden i Roskilde.
Andris Šics
Andris Šics (født 12. mai 1985 i Sigulda) er en latvisk aker som deltok i de olympiske vinterleker 2006 i Torino, 2010 i Vancouver og 2014 i Sotsji.
Šics vant en olympisk sølvmedalje i aking under vinter-OL 2010 i Vancouver. Sammen med sin eldre bror Juris Šics kom han på andreplass i konkurransen toer for menn bak Wolfgang og Andreas Linger fra Østerrike.
Under Vinter-OL 2022 i Beijing, ble han nummer 5.
Dokken
Dokken er et amerikansk glam metal band som ble opprettet i 1977 av frontmannen Don Dokken og platedebuterte i 1983. De oppnådde stor popularitet i løpet av 1980-tallet. Deres album Tooth and Nail fra 1984 solgte i mer enn en million eksemplarer i U.S.A. Gruppen blir ofte kategorisert under sjangeren hair metal.
Ved siden av bandet Dokken, har Don Dokken gitt ut soloplater i 1990 og 2008. Gitaristen George Lynch har foruten soloplater hatt en rekke utgivelser med Lynch Mob.
De tretten faktorier
De tretten faktorier (kinesisk: 十三行) er det området i Kanton i Kina der utenlandske handelshus fikk etableres på 1700-tallet for første gang siden Hai jin-politikken som forbød utenlandshandel. De omtales også som  «De tretten hong» eller «Kantonfaktoriene».
Friidrett under Sommer-OL 2008 – 10 000 meter kvinner
Friidrettsøvelsen 10 000 meter kvinner ved Sommer-OL 2008 fant sted den 15. august på Beijing National Stadium. Øvelsen ble vunnet av Tirunesh Dibaba fra Etiopia, som satte ny olympisk rekord på tiden 29.54,.66.
De tretten faktorier
Terminologi
Faktoriene var «utlendingekvarterer» utenfor Guangzhous bymur. De var handelsmarkeder, ikke fabrikker der varer ble produsert. Navnet kom fra det man kalte en utenlandsk forretningsagent, nemlig en factor, og det var de som drev disse handelshusene eller faktoriene. Kineserne kalte gjerne faktoriene for barbariske hus.
Friidrett under Sommer-OL 2008 – 10 000 meter kvinner
Den 29. mars 2017, bekreftet IAAF at Elvan Abeylegesse hadde testet positiv for et ulovlig stoff ved VM i friidrett 2007, og at alle hennes resultater fra 2007 til 2009, også innbefattet hennes olympiske sølvmedaljer, var strøket.
De tretten faktorier
Historie
I 1684 tillot Kangxi-keiseren utlendinger å handle med Kina i fire byer. Én av dem var Kanton. I 1686 fikk de også anledning til å bo i faktoriområdet i Kanton, nær utløpet av Perlefloden. I 1757 bestemte Qianlong-keiseren at dette var det eneste stedet vestens folk kunne få bo.
Friidrett under Sommer-OL 2008 – 10 000 meter kvinner
Kvalifikasjonskravene var 31.45,00 (A-krav) og 32.20,00 (B-krav).
De tretten faktorier
Historie
I 1793 forsøkte kong George III av Storbritannia å få åpnet noen havner lenger nord på kysten i tillegg. Han sendte av sted Lord George Macartney for å be keiseren om dette, men fånyttes: Qianlogkeiseren avviste forespørselen.
Friidrett under Sommer-OL 2008 – 10 000 meter kvinner
Norge var ikke representert på øvelsen.
De tretten faktorier
Historie
De tretten faktoriene tapte gradvis sin betydning etter Første opiumskrig, som brøt ut etter at Kina forbød import av britisk opium. Qingstyret ble beseiret av Storbritannia og ble tvunget til å åpne fem havnebyer for utlendingene og til å avstå Hongkong til Storbritannia. De tretten faktorier var deretter ikke lenger det eneste sted der utlendinger kunne yrke handel med kineserne.
Friidrett under Sommer-OL 2008 – 10 000 meter kvinner
Rekorder
Før konkurransen var verdens- og olympisk rekord som følger:
Følgende olympisk rekord ble satt under konkurransen:
De tretten faktorier
Historie
Hongene i Hongkong ble fra tidlig i 1890-årene de viktigste handelshusene langs kysten.
Kalmar län
Landskap
Kalmar län dekker den østlige delen av landskapet Småland og hele landskapet Öland
De tretten faktorier
Faktoriene
De vestlige faktorene ble tillatt å ha bygninger på to til tre etasjer, hundre meter fra elvebredden. Hvert faktori hadde tre eller fire hus. Lagrene var i første etasje, og elegante leiligheter i annen og tredje etasje. Plassen rett foran bygningene var inngjerdet og reservert utlendingene. Gatene inntil faktoriene het Thirteen Factory lane, Old China lane og Hog lane. Her lå det kinesiske forretninger.
Kalmar län
Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.
De tretten faktorier
De tretten
De følgende er de faktorier og gater som utgjorde området, i den rekkefølge de lå. Hong-kjøpmennenes navn var Howqua, Mowqua, Puankhequa, Goqua, Fatqua, Kingqua, Sunshing, Mingqua, Saoqua og Punboqua
I 1835 åpnet legemisjonæren Peter Parker en øyenklinikk i 3 Hog Lane. Lam Qua, en kinesisk maler utdannet i Vesten, fikk i oppdrag av Palmer å male pre-operative pasienter som hadde store tumorer eller andre større misdannelser.
Politikk
Keiseren utnevnte en embedsmann som ble kalt hoppoen som hadde ansvaret og som innkrevde salgsskatt. Han overvåket også at salgene gikk rett for seg. Hoppoen hadde på vegne av Qinghoffet ansvaret for relasjonene til handelsfolkene. Dette var en viktig stilling; handelsfolkene hadde ikke lov til å ha direkte kontakt med keiseren
Utlendingene hadde forbud mot å lære seg kinesisk.
Kvikne kirke (Nord-Fron)
Kvikne kirke er en korskirke fra 1764 i Nord-Fron kommune, Innlandet fylke.
Eistein Guttormsen Kjørrn har laget altertavle og prekestol til kirken. Prekestolen er kopiert etter Jakob Klukstads prekestol i Heidal kirke, som brant i 1933. Også altertavlen er inspirert av tavlen i Heidal, men her har Kjørrn forholdt seg noe friere til forbildet.
Døpefonten i kleberstein er overført fra en tidligere kirke. Ragnvald Einbu malte kirkebenkane i 1922 med forskjellige blomster og ranker, engler og dyr. Kirken har fått digitalorgel, men de gamle orgelpipene pynter fremdeles opp.
Kirkegården har en rekke gamle klebersteinsgravminner, hvorav flere grupper er samlet under takoverbygg.
Monochelus
Monochelus er en slekt av biller som hører til familien oldenborrer og har larver som eter planterøtter.
Utseende
Små til middelsstore (7-14 millimeter), kraftige, svarte oldenborrer, dekkvingene gjerne rødlige, beina ofte røde. Bakbeina hos hannene er svært lange og kraftige. Oversiden er gjerne kledt med oppstående hår og i varierende grad med lyse skjell.
Levevis
De voksne billene er dagaktive og finnes helst på blomster, der de eter pollen og nektar.
Utbredelse
Slekten er utbredt i Afrika, mest i den sørlige delen.
Juris Šics
Juris Šics (født 26. april 1983 i Sigulda), latvisk aker som deltok i de olympiske vinterleker 2006 i Torino, 2010 i Vancouver og 2014 i Sotsji.
Šics vant en olympisk sølvmedalje i aking under vinter-OL 2010 i Vancouver. Sammen med sin yngre bror Andris Šics kom han på andreplass i konkurransen toer for menn bak Wolfgang og Andreas Linger fra Østerrike.
Fergesambandet Kjerringvåg–Flatval
Fergesambandet Kjerringvåg – Flatval var et fergesamband over Frøyfjorden mellom Kjerringvåg i Hitra kommune og Flatval i Frøya kommune i Trøndelag.
Fergeforbindelsen ble etablert 21. mars 1964 ved åpningen av Riksvei 714. Fergesambandet ble i sin helhet lagt ned da Frøyatunnelen åpnet for fri ferdsel 23. juni 2000.
Mauri Nyberg-Noroma
Mauri Nyberg-Noroma (født 31. januar 1908 i Viborg, død 23. desember 1939 i Muolaa) var en finsk turner.
Han var med i tre OL for Finland. Han deltok i sitt første OL i 1928 i Amsterdam, men fikk ingen medaljer. Han kom på delt sjetteplass sammenlagt, etter bl.a. femteplass i ringer og syvendeplass i bøylehest og skranke. Det finske laget kom på femteplass i lagkonkurransen.
I neste OL, i 1932, fikk Finland fikk bronse i lagkonkurransen. Individuelt fikk han ingen medaljer, men han kom på fjerdeplass i skranke, 1,4 poeng bak sin landsmann Heikki Savolainen som fikk bronse. Sammenlagt kom han på niendeplass.
Under OL i Berlin i 1936 gjentok det finske laget resultatet fra forrige OL, og vant bronse i lagkonkurransen. Denne gangen kom han på 16.-plass sammenlagt.
Étienne Maurice Gérard
Unge år og karrière
Étienne Maurice Gérard ble født ved Damvilliers, i Lorraine. Etter utbruddet av den franske revolusjonen sluttet han seg til en bataljon frivillige i 1791 og tjenestegjorde i felttogene under revolusjonskrigene i 1792–1793 under generalene Charles François Dumouriez og Jean-Baptiste Jourdan.
I 1795 tjenestegjorde han under general Jean Baptiste Bernadotte som aide-de-camp. I 1799 ble han forfremmet til sjef for en eskadron (fransk: chef d'escadron) og i 1800 til oberst.
Fremgang
Under Frankrikes kamp mot den tredje koalisjonen utmerket han seg i slaget ved Austerlitz og slaget ved Jena-Auerstedt, i november 1806 ble han forfremmet til brigadegeneral. For hans innsats i slaget om Wagram ble han utnevn til baron av Det første franske keiserdømme.
I Den spanske selvstendighetskrigen i årene 1810-1811 utmerket Gérard seg i slaget om Fuentes de Onoro. Under Napoléons invasjon av Russland deltok han i slaget om Smolensk og slaget om Valutino. I slaget ved Borodino utmerket han seg så han ble forfremmet til generalmajor (fransk: Général de division). Han utmerket seg ytterligere ved den katastrofale retretten fra Moskva.
Felttog i 1813–1814
I den sjette koalisjonskrigen hadde han kommando over en divisjon og deltok i slaget ved Lützen 2. mai 1813 og slaget ved Bautzen 20.-21. mai. Han deltok også i operasjonene til marskalk Jacques MacDonald og i folkeslaget ved Leipzig 16. til 19. oktober 1813 (hvor han hadde kommando over XI. korps) hvor han ble alvorlig såret. Etter slaget ved Bautzen ble han av Napoléon I utnevnt til greve av det franske keiserriket.
Under seksdagersfelttoget i 1814, og spesielt i slaget ved La Rothière og slaget ved Montereau utmerket han seg nok en gang.
Bourbonrestaurasjonen og julirevolusjonen
Etter Napoléons abdikasjon og forvisning til Elba ble han under restaurasjonen i Frankrike av kong Ludvig XVIII hedret med Æreslegionen og den kongelige og militære Sankt Ludvigsorden (fransk: Ordre royal et militaire de Saint-Louis).
Etter Napoléons flukt fra Elba (perioden kjent som de hundre dagene) ble han av Napoléon utnevnt til pair av Frankrike og gitt kommando over IV. korps av nordarméen. I slaget ved Ligny den 16. juni 1815 gjorde Gérard en glimrende innsats. Om morgenen den 18. juni var han fremst i å råde marskalk Emmanuel de Grouchy til å marsjere til lyden av kanonene for å støtte Napoléon i slaget ved Waterloo. Gérards råd ble avvist og han deltok i stedet med sitt korps i slaget ved Wavre.
Etter Napoléons fall og forvisning til St. Helena flyttet Gérard til Brussel og returnerte ikke til Frankrike før 1817. I årene 1822-1824 var han medlem av deputertkammeret (fransk: la Chambre des députés) og ble gjenvalgt i 1827.
Gérard deltok i julirevolusjonen i Frankrike i 1830, hvorpå han ble utnevnt til krigsminister og marskalk av Frankrike. Grunnet dårlig helse gikk han av fra stillingen som krigsminister samme høst.
Felttoget i Belgia og senere
I juli 1834 ble han igjen utnevnt til krigsminister og leder for regjeringen og gikk av samme høst. I 1836 ble han utnevnt til storkansler for æreslegionen (fransk: Grande Chancellerie de la Légion d'Honneur) etter marskalk Adolphe Édouard Casimir Joseph Mortier og i 1838 kommandant for nasjonalgarden for departementet Seine, en stilling han hadde inntil 1842. Han ble valgt til senatet i Det andre franske keiserdømme i 1852 (før det ble formelt etablert) og døde samme år.
Halfdan Wigaard
Halfdan Augustin Nielsen Wigaard (født 9. juni 1891 i Kristiania, død 24. februar 1969)  var en norsk maskinmester, fagforeningsmann og politiker, hjemmehørende i Arbeiderpartiet og Norges Kommunistiske Parti.
Etter den store splittelsen i Arbeiderpartiet i 1923 engasjerte han seg i NKP, og var formann i partiet i Oslo og Akershus distrikt i 1929.
Av yrke var han utlært maskintrykker, og fra 1933 til 1960 var han formann i Den typografiske forening.
Wigaard fant veien tilbake fra NKP til AP. Han ble valgt inn i Oslo bystyre og formannskap, der han satt i en årrekke. Han sto blant annet fram som talsmann for Gamlebyen-beboere som måtte vike plassen for etterkrigstidens byutvikling. I 1962 ble han tildelt St. Hallvard-medaljen for sin årvåkenhet i arbeidet med å gjøre Oslo til en vakrere by.
Pohang Steelers
Pohang Steelers, koreansk: 포항 스틸러스 (stiftet 1. april 1973) er en fotballklubb fra Pohang i Sør-Korea.
Hanila kommune
Hanila  er en tidligere landkommune i Lääne fylke i det vestlige Estland, og lå sør i fylket ved stredet Väike Väin. Kommunen hadde cirka 1 680 innbyggere og et areal på om lag 323 km². Kommunens administrasjonssenter lå i Kõmsi.
Fra tettstedet Virtsu går det ferje ut til øya Muhu i vest, og derfra videre veiforbindelse til den store øya Saaremaa.
Allround-NM på skøyter junior 2000
Allround-NM på skøyter junior 2000 ble avholdt 29. og 30. januar 2000 på Savalen kunstisbane, Savalen i Tynset. Teknisk arrangør var Savalen Sportsklubb.
Norgesmestere ble Helene Tveter, IF Fram for damene og Mikael Flygind Larsen, Holmestrand og Botne SK for herrene, som begge forsvarte sine mesterskap fra 1999 i Bergen.
Iñaki Mallona Txertudi
Iñaki Mallona Txertudi, C.P. (født 1. juli 1934 i Frúniz i Bizkaia i Baskerland i Spania, død 3. mai 2021 i Lares i Puerto Rico ) var en spansk katolsk ordensprest som ble biskop av Arecibo i Puerto Rico. Han var president for Den puertoricanske bispekonferanse.
Prest
Iñaki Mallona Txertudi sluttet seg til pasjonistordenen og avla sine ordensløfter den 23. juli 1950 i Angosto. Han ble presteviet den 27. mars 1956 i Roma.
Biskop
Pave Johannes Paul II utnevnte ham til biskop av Arecibo den 14. desember 1991. Paven bispeviet ham personlig den 6. januar neste år; medkonsekratorer var kurieerkebiskopene Giovanni Battista Re og Josip Uhač. Innsettelsen i bispedømmet Arecibo fant sted 25. januar. Iñaki Mallona Txertudi var også president for Den puertoricanske bispekonferanse fra 1994 til 1997.
Den 24. september 2010 innvilget pave Benedikt XVI hans aldersbetingede avskjedssøknad.
Episkopalgenealogi
Hans episkopalgenealogi er:
The Father
The Father er en britisk-fransk film fra 2020 regissert av Florian Zeller og skrevet av Zeller sammen med Christopher Hampton. Filmen er basert på Zellers eget teaterstykke Le Père fra 2012, og er hans debut som filmregissør. Anthony Hopkins spiller hovedrollen som den aldrende Anthony som har startet å utvikle demens.
Filmen hadde verdenspremiere på Sundance Film Festival 27. januar 2020 og norsk kinopremiere 28. mai 2021. Den har vunnet en rekke priser, blant annet vant Hopkins Oscar for beste mannlige hovedrolle mens Zeller og Hampton vant Oscar for beste filmatisering under den 93. Oscar-utdelingen. Filmen ble nominert som beste utenlandske kinofilm foran Amandaprisen 2021.
Handlingsreferat
Anne besøker faren Anthony i leiligheten hans, etter at hans oppførsel har ført til at enda en omsorgsperson har sagt opp jobben sin. Anthony har demens - og glemmer derfor viktige hendelser, eller hvor ting blir oppbevart i leiligheten hans. Han forteller Anne at han tror den siste omsorgspersonen hans stjal klokken hans, og at han aldri kommer til å flytte ut av leiligheten sin. Men Anne forteller Anthony at hun planlegger å flytte til Paris for å være sammen med en mann, noe som forvirrer Anthony siden han ikke husker noen menn i livet hennes siden slutten av ekteskapet hennes med James. Anne sier at hvis han fortsetter å nekte å ansette en omsorgsperson, må hun flytte ham til et sykehjem.
I løpet av filmen blir det klart at Anthony egentlig har bodd sammen med Anne i årevis, men han tror fremdeles at han bor i sin egen leilighet. Etter at Anne kommer hjem, har hun og mannen hennes – som noen ganger kalles Paul og andre ganger James, og fremstår som to forskjellige menn – en krangel angående en ferie som måtte avlyses, på grunn av Anthony. En morgen våkner Anthony og går ut av leiligheten, og befinner seg på et sykehus. Han husker dermed Lucy som lå i en sykehus-seng med blod i ansiktet. Han våkner deretter på et helt annet soverom, som er på et sykehjem. Sykepleieren hans dukker opp, som tidligere hadde vært i leiligheten hans som både Anne og Laura - men hun identifiserer seg denne gangen som Catherine. En annen sykepleier ved navn Bill dukker også opp, identisk med en av mennene som tidligere så ut til å være Annes ektemann.
Anthony begynner å gråte av hjelpeløshet, siden han ikke forstår hva som skjer med og omkring ham.
Slaget ved Marengo
Slaget ved Marengo fant sted 14. juni 1800 på Marengosletta utenfor Alessandria i det nåværende Piemonte i Italia. Det stod mellom en østerriksk styrke på 30 000 mann og en fransk styrke under Napoléon Bonaparte på 28 000 mann. Slaget endte med seier for Bonaparte og åpnet veien til Milano. Østerrike ble etter nederlaget tvunget til å oppgi sitt herredømme over store deler av Italia. Seieren sikret også Napoléons politiske posisjon i Paris som førstekonsul av Frankrike i kjølvannet av hans statskupp året før.
Marte Elden
Marte Elden (født 4. juli 1986) er en norsk langrennsløper fra Namdalseid som representerer Henning Skilag. Hun er søster av langrennsløperen Mari Elden. Hennes far, Eivind Elden, er tremenning av de tidligere kombinertløperne Trond Einar Elden og Bård Jørgen Elden.
Slaget ved Marengo
Kulturelt ettermæle
Handlingen i Giacomo Puccinis opera Tosca er lagt til Roma tre dager etter slaget ved Marengo, dvs. den tiden det tok innen nyheten om Napoléons seier nådde Roma. Konflikten mellom papistene (tilhengere av det pavelige primatet) og republikanere er en viktig del av handlingsgangen. Tosca hadde premiere i Teatro Costanzi i Roma 14. januar 1900.
Marte Elden
Karriere
Elden var svært god som junior og ble juniorverdensmester i skiathlon i 2005 og stafettverdensmester i 2006. Hun debuterte i verdenscupen på Beitostølen 19. november 2005. Hun ble nummer ni på Tour de Ski 2010/11 etter å blitt nummer to på den avsluttende etappen opp slalåmbakken i Val di Fiemme. I verdenscupen 2010–2011 endte hun på 20.-plass sammenlagt.
Slaget ved Marengo
Kulturelt ettermæle
En annen kulturell referanse til slaget er «Kylling Marengo», som har fått navn etter slaget. Ifølge historien skal noen lokale høns vært eneste egnede matkilde tilgjengelig for Napoleon for å feire den overraskende seieren. Disse skal ha blitt tilberedt på brystplaten til en kyrassér siden det franske feltkjøkkenet hadde gått tapt i slaget. En alternativ forklaring er at en restaurant døpte en matrett til ære for Napoléons seier i slaget.
Vin Diesel
Vin Diesel (født Mark Vincent Sinclair 18. juli 1967 i New York City i New York) er en amerikansk skuespiller, manusforfatter, regissør og filmprodusent. Han fikk sitt internasjonale gjennombrudd i 2001 da han hadde en av hovedrollene i The Fast and the Furious.
Diesel har en tvillingbror, Paul, en yngre bror, Tim, og en søster, Samantha. Vin Diesel fikk sin scenedebut da han var syv år og dukket opp i stykket Dinosaur Door, skrevet av Barbara Garson. Dette stykket ble produsert ved Theater for New City i New Yorks Greenwich Village. I 1998 fikk Diesel rollen som Menig Caparzo i regissør Steven Spielbergs Oscar-belønnede film Saving Private Ryan. I 1999 fikk han gode kritikker for sin stemme i animasjonsfilmen The Iron Giant, som året etter ble fulgt opp av dramafilmen Boiler Room.
I 2000 fikk han sitt store gjennombrudd som skuespiller med rollen som Riddick i science-fiction-filmen Pitch Black. I 2004 gjentok han sin rolle som Riddick i The Chronicles of Riddick som gjorde det moderat godt på kino i USA. I mars 2006 uttalte Diesel at han jobbet med en oppfølger til The Chronicles of Riddick som per 2011 fremdeles var i produksjon. Diesel har spilt rollespillet Dungeons & Dragons i over tjue år.
Diesel skrev forordet til boken 30 Years of Adventure: A Celebration of Dungeons & Dragons. Diesel har tre barn sammen med kjæresten, modell Paloma Jimenez. Diesel er også grunnleggeren av produksjonsselskapene OneRace Films og Tigon Studios.
Øystein Bonvik
Øystein Bonvik (født 16. februar 1971) er en norsk kommunikasjonsrådgiver, forfatter og foredragsholder. Han driver i dag egen virksomhet – i tillegg til utviklingen av en rekke bokprosjekter og undervisning i PR og markedskommunikasjon ved Handelshøyskolen BI.
Bonvik var en av gründerne i det norske konsulentselskapet PR-operatørene – et selskap han også ledet i flere år. Han har vært informasjonssjef i Coca-Cola Norge, kommunikasjonsrådgiver i JKL Oslo og Burson-Marsteller samt informasjons­medarbeider ved det norske NATO-hovedkvarteret i Stavanger. Han er utdannet avisjournalist ved University of Georgia, og har hatt praksis i CNN i Washington, D.C. samt i flere norske aviser.
Bonvik ble i 2014 tildelt den norske PR-bransjens høyeste utmerkelse – Hedersprisen – for sitt mangeårige faglige, omdømmemessige og kommersielle bidrag til bransjen.
Utgivelser
Bonvik har vært forfatter eller medforfatter av følgende bøker:
Risto Holopainen
Risto Holopainen (født 2. juni 1970 i Sverige) er en svensk musiker og komponist innen samtidsmusikk bosatt i Oslo.
Han ga 24. september 2008 ut albumet Garbage Collection på MERE records. For albumet fikk han Spellemannprisen 2008 i den nye opphavsmannprisen årets samtidskomponist.
The Telltale Light
The Telltale Light er en amerikansk stumfilm fra 1913 regissert av Mack Sennett.
Rierguscha
Rierguscha er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, spinkle, blanke trebukker med lange antenner. Dekkvingene kan ha metallisk glans. Antennene er tynne og lengre enn kroppen. Pronotum er forholdsvis lite og tønneformet, dekkvingene parallellsidige. På farge er de gulbrune til svarte, ofte delvis med en grønnlig eller purpuraktig metallisk glans. Beina er forholdsvis lange med klubbeformede lår.
Levevis
Larvene lever i død ved, mest av løvtrær.
Utbredelse
Slekten er utbredt i det sørlige Sør-Amerika (Bolivia og det nordlige Argentina).
Olav Njølstad
Olav Njølstad (født 1. mars 1957 i Oslo) er direktør ved Det Norske Nobelinstitutt og sekretær for Den Norske Nobelkomite fra 2015.
Trælnes
Trælnes er ei bygd i utkanten av Brønnøy kommune på grensen mot Sømna kommune og like ved Berg.
Olav Njølstad
Han er forfatter av to spenningsromaner med historisk-politisk tilsnitt, blant annet thrilleren Mannen med oksehjertet (fra 2003), som vakte oppmerksomhet med sin oppdiktede, men teknisk og historisk velfunderte historie omkring norsk atomvåpenforskning, Norge i den kalde krigen og samarbeidet med Israel. Før Jens Christian Hauges død begynte han arbeidet med dennes biografi (ferdig 2008) og fikk som den eneste eksklusiv tilgang til Hauges arkiv i Riksarkivet. For Hauge-biografien fikk han i 2010 Sverre Steen-prisen av Den norske historiske forening. I 2012 utgav han en biografi om kjemiprofessoren og motstandsmannen Leif Tronstad, «Professor Tronstads krig - 9. april 1940-11. mars 1945».
Trælnes
Fjellet Trælneshatten ligger rett opp fra bygda og er et yndet turmål.
Olav Njølstad
Njølstad etterfulgte Geir Lundestad fra 1. januar 2015 som direktør for Det Norske Nobelinstitutt.
Bibliografi
Medforfatter:
Alti Farmandstredet
Alti Farmandstredet er et kjøpesenter sentralt i Tønsberg i Vestfold og Telemark.
Alti Farmandstredet er med sine 40 000 kvm og over 80 butikker og spisesteder, deriblant byens eneste vinmonopolutsalg, et av landets seks største kjøpesentre. Senteret omsatte for i alt 1,358 milliarder kroner i 2021.
Senteret eies av Aurora Eiendom AS og forvaltes av Alti Forvaltning AS.
Historie
Kjøpesentret ble åpnet i juni 1971 under navnet Kremmerhuset og har siden gjennomgått to store utvidelser, den første i 1989 da et nytt senter forbundet til det gamle med en gangbro, fikk navnet Farmandstredet. Den andre utvidelsen skjedde i 2006, da et nybygg på 20 000 m² åpnet 19. oktober, tett knyttet sammen med det eksisterende kjøpesenteret. Nybygget ble bygd over den åpne plassen til tidligere Tønsberg rutebilstasjon og inneholder ny bussterminal, et kjøpesenter i to etasjer, en etasje med parkering og boliger i de to øverste etasjene. Den eldste delen, det tidligere Kremmerhuset, ble da omdøpt til Torvhallen.
Senterledere for Kremmerhuset var de første årene blant andre Erling Marthinsen. I det nye Farmandstredet var Terje Borsheim senterleder, men da Farmandstredet og Kremmerhuset fra 1. januar 1995 ble slått sammen til ett med Steen & Strøm som eiere, ble Bjørn Brekke Larsen, som hadde vært leder for Kremmerhuset fra 1991, senterleder for hele varehuset. Etter sammenslåingen med Kremmerhuset fungerte Bjørn Brekke Larsen som senterleder frem til 2002. Ronny Strømnes var Senterleder frem til 2007, etterfulgt av Pål Egeland og Elisabeth Lohk.
Den opprinnelige delen av kjøpesenteret ligger ved Farmannstorvet der Aase Texmon Ryghs Bjørn Farmann-monument ble reist i 1971. Dette torget ble tidligere kalt Høytorvet, et sted der hester fikk vann og fôr. Tidlig på 1800-tallet drev Laurentius Falckenberg et gjestgiveri og hotell der senteret i dag ligger ved Farmannstorvet. Seinere drev blant annet kjøpmann Rolf Vik kolonialbutikk i dette kvartalet. Bak Kremmerhuset ligger i dag den vesle Carl E. Paulsens plass oppkalt etter billedhuggeren og Tønsberg-patrioten Carl E. Paulsen (1897–1973).
Steen & Strøm Farmandstredet hadde over 1 milliard kroner i omsetning for første gang i 2003.
Farmandstredet er oppkalt etter vikingkongen og handelsmannen Bjørn Farmann som var sønn av Harald Hårfagre og holdt til på Sem kongsgård like utenfor byen fram til rundt år 930. Farmann betyr «handelsmann».
St. Helena, Ascension og Tristan da Cunha
St. Helena, Ascension og Tristan da Cunha er et britisk oversjøisk territorium som består av øyene St. Helena, Ascension og øygruppa Tristan da Cunha. Det var tidligere kjent som St. Helena og avhengige områder fram til 1. september 2009, da en ny grunnlov tok kraft som ga de tre områdene likeverdig status innen territoriet.
Administrativ inndeling
Administrativt og geografisk er territoriet delt inn i tre deler, som styres av hvert sitt råd. Territoriets guvernør styrer St. Helenas lovgivende råd, mens han/hun representeres av en administrator hver på Ascension og Tristan da Cunha, som styrer øyrådene disse stedene.
Fenggang
I 1999 var befolkningen på 383,522 innbyggere.
Samferdsel
Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Claude Davis
Claude Davis (født 6. mars 1979 i Kingston, Jamaica) er en jamaicansk landslagsspiller i fotball som har spilt for en jamaicansk og tre engelske fotballklubber. Han spiller nå for Derby County i Premier League.
Liste over stortingsrepresentanter 1883–1885
Liste over alle stortingsrepresentanter i perioden 1883 til 1885. Listen omfatter alle som ble valgt til Stortinget. Det var totalt 114 representanter, fordelt med 83 til Venstre, 31 til Høyre.
Perioden omfatter det 32., 33. og 34. ordentlige Storting. Det 32. Storting var samlet 1. februar 1883–23. juni 1883, det 33. 1. februar 1884–7. juli 1884 og det 34. var samlet 2. februar 1885–18. juni 1885.
Plaza Roosevelt
Plaza Roosevelt er en plass i San Pedro i kantonen Montes de Oca i Costa Rica. Den befinner seg i nabolaget Roosevelt, rett sør for Outlet Mall, og i den sørlige enden av plassen ligger skolen Escuela Roosevelt. Plassen er dekka av gras, og ble opprinnelig brukt som fotballøkke. I dag er den som regel ubrukt, men blir av og til benytta til arrangementer, deriblant som valgvake for Partido Acción Ciudadana under valget i 2014.
Western Canada Hockey League
Western Canada Hockey League (WCHL) ble grunnlagt i 1921 og var en sentral profesjonell ishockeyliga, opprinnelige for lagene på prærien i det sentrale Canada. Den ble omdøpt til Western Hockey League (WHL) i 1925 oppløst i 1926. Noen av lagene gikk da inn i Prairie Hockey League som eksisterte i to år.
Davenport
Navnet har byen etter den første europeeren som slo seg ned fast her, handelsmannen «oberst» George Davenport. Dette var i 1805. Inntil da var området bebodd av sauk- og fox-stammene. Det var jamnlig stridigheter mellom disse og den økende kolonibefolkninga, men i 1832 inngikk sauk-høvdingen Keokuk og general Winfield Scott en fredsavtale som avslutta Svarte Hauk-krigen (Black Hawk War), oppkalt etter en annen av stammens høvdinger. Avtalen gav USA 24 000 km² nytt land. Davenport fikk bystatus i 1839.
Byen ligger midt i USAs tornadobelte, men har likevel bare blitt ramma av én alvorlig tornado, i 1854. Dette sies å skyldes en velsignelse som hviler over området fra før koloniseringa.
Den første jernbanebrua over Mississippi blei bygd mellom Davenport og byen Rock Island i Illinois i 1856. Jernbanen blei sett på som en stor trussel mot dampskipstrafikken, og bare uker etter at brua stod ferdig, kjørte en dampbåt inn i den. Båteierne gikk også til rettssak mot jernbaneselskapet, som for øvrig benytta seinere president Abraham Lincoln som advokat.
Davenport er den største byen langs Mississippi som ikke er beskytta av permanente diker eller andre flomhindringer, noe som gjør at byen raskt kommer i nyhetsbildet i en flomsituasjon. Myndighetene har imidlertid fastsatt at nybygg skal sikres enkeltvis mot hundreårsflom.
I Davenport ligger Palmer College of Chiropractic, som regnes som kiropraktikkens fødested. Skolen blei oppretta i 1897 av Daniel David Palmer.
I byen arrangeres flere kjente festivaler, bl.a Mississippi Valley Blues Festival og Bix Beiderbecke Memorial Jazz Festival, oppkalt etter kornettisten Bix Beiderbecke, som var født her.
Davenport var den første byen i USA som ansatte en kvinnelig rektor. Det var da Phebe Sudlow i 1872 ble leder for Davenport High School. To år seinere blei hun den første kvinnelige kommunale skolesjefen.
Skuespilleren Lara Flynn Boyle er født i Davenport, mens Cary Grant døde der, etter at han i 1986 fikk slag under ei forestilling.
Flatval
Flatval er en tettbebyggelse og et tidligere fergested sør i Frøya kommune i Trøndelag. Grunnkretsen Flatval hadde 314 innbyggere i 2019. Tettstedet var tidligere sentral i lokal kommunikasjon ettersom ferga til Hitra gikk herfra. Fergesambandet ble lagt ned 23. juni 2000 da Frøyatunnelen ble åpnet som en del av Fastlandsforbindelsen Hitra–Frøya.
Området Flatval – Hammarvika er et av de tettest befolkede områdene på Frøya bestående av flere mindre grender. Mellom Flatval og Hammarvika ligger barnehage og grunnskole (Nabeita skole) som foruten Flatval dekker Bekken, Storhallaren og Hammarvika.
Pseudophilotes baton
Pseudophilotes baton er en av blåvingene, en dagaktiv sommerfugl i gruppen glansvinger.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Vingene holdes sammenlagt opp og ut fra kroppen, og vingeundersiden gir sommerfuglen en viss kamuflasje og beskyttelse.
Larven lever som plantespiser på ulike planter i slekten Thymus.
Larven er radikalt forskjellige fra de voksne, både i levevis og i kroppsbygning. Den lever som plantespiser. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Pseudophilotes baton tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Utbredelse
Pseudophilotes baton finnes i enkelte land i sydlige og mellom Europa, østover i Asia til Kina.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i.
Karsten Tank Lorange
Karsten Tank Lorange (født 12. august 1909 Gjøvik, død 5. mai 1944) var et norsk NS-medlem og statspolitibetjent som ble likvidert av motstandsbevegelsen under okkupasjonen 1940-1945.
Lorange var medlem av Nasjonal Samling, og tjenestegjorde ved krigsutbruddet i politiet på Gjøvik der faren Johan Christian Lorange var politimester. Faren sympatiserte også med NS og trenerte i aprildagen 1940 mobiliseringsordren. Da ungdommer møtte opp ble de sendt hjem av politimesteren med beskjed om å ta det med ro. Dette skapte tendens til opptøy i Gjøvik og far og sønn ble raskt arrestert sammen med andre NS-folk i området. Karsten Lorange ble en ivrig nazist og Gestapo-agent nummer 66. Han var også tilknyttet Statspolitiet i Oslo og opererte som agent for det tyske sikkerhetspolitiet.
Han var blant motstandsfolk kjent som en brutal tjenestemann, særs aktiv i arbeidet med å rulle opp motstandsbevegelsen. Vinteren 1944 ble en rekke nordmenn arrestert som gisler og brakt inn i Wehrmacht-leiren på Raufoss der Gestapo og norsk politi for anledningen hadde opprettet sitt hovedkvarter. Politifolkene oppførte seg så brutalt at leirledelsen forlangte at de skulle forlate leiren, og Lorange var blant de aktive. Våren 1944 ledet Lorange ettersøkning på Einastranda der Osvald-gruppa hadde sitt tilhold. Osvald-gjengen hadde forlatt stedet dagen før Lorange og mannskap kom frem.
Lorange var kontakt for Gestapo og samarbeidet med angiveren Oscar Strømstad..
Han ble likvidert av Rolf «Frank» Andersen fra Osvald-gruppen på gata i Gjøvik 5. mai 1944, i krysset mellom Vestre Totenvei og Gjøvikgata. Bare NS-folk møtte opp i begravelsen. Etterforskningen viste at Lorange ble drept med samme våpen som Fritz Wagner Jonassen ble drept med i oktober 1944.
Kritikk
På Gjøvik hadde en XU-agent kamuflert som NS-medlem, skaffet seg god oversikt over tyskernes disposisjoner. Men likvideringen av Lorange førte til at han mistet sin beste kilde. Denne aksjonen har derfor blitt trukket fram som et eksempel på hvordan Sunde direkte ødela andre motstandstiltak.
Matthew Perry
Matthew Langford Perry (født 19. august 1969 i Williamstown i Massachusetts) er en canadisk-amerikansk TV- og filmskuespiller som spilte rollen som Chandler Bing i TV-serien Venner for livet.
Perry ble født i USA av canadiske foreldre, men vokste opp i Ottawa i Canada, hvor han var en lovende tennisspiller; han var en stund rangert som nr. 17 blant USAs juniorspillere. 15 år gammel flyttet han til Los Angeles sammen med sin far, John Bennett Perry, som også er skuespiller, og ble etter kort tid interessert i skuespilleryrket. Han fikk en større rolle i TV-serien Second Chance (1987) og har drevet på med skuespill siden.
Han skriver en del også og har blant annet skrevet manuskriptet til boken Maxwell's House, som et amerikansk TV-selskap planlegger å filmatisere.
A Tender-Hearted Crook
A Tender-Hearted Crook er en amerikansk stumfilm fra 1913, regissert av Anthony O'Sullivan.
Kjerringvåg
Kjerringvåg er en tettbebyggelse på Dolmøya i Hitra kommune i Trøndelag. Tettstedet var tidligere sentral i lokal kommunikasjon ettersom ferga til Frøya gikk herfra. Fergesambandet ble lagt ned 23. juni 2000 da Frøyatunnelen ble åpnet som en del av Fastlandsforbindelsen Hitra–Frøya.
Guipúzcoafelttoget
Guipúzcoafelttoget var en aksjon tidlig i den spanske borgerkrigen hvor de nasjonalistiske styrkene erobret den nordlige provinsen Guipúzcoa i Baskerland fra den andre spanske republikk. På denne måte ble de kystområdene som var kontrollert av republikken ut mot Biscayabukta, med provinsene Bizkaia, Cantabria og Asturias, ytterligere isolert fra de øvrige områdene kontrollert av republikken, og denne isolasjonen ble sikret for nasjonalistene. Dette dannet utgangspunktet for nasjonalistenes erobring av det resterende nordområdet under kampene i Nord-Spania det kommende året.
Under felttoget rykket Emilio Mola fram til grensebyen Irún mot Frankrike, og slik avskar området for forsyninger og evakuering over grensen, deretter rykket han mot San Sebastián for slik å sikre og knytte de beleirede opprørsstyrkene i byen til Nasjonalist-Spania. Forsøket på å komme de beleirede opprørssoldatene til unnsetning i San Sebastián mislykket i første omgang, og nasjonalistene vendte da oppmerksomheten mot Irún. Kampene om Irún ble innledet 19. august og falt etter voldsomme kamper og bombardement 5. september. Dette var den kritiske del av felttoget, og seieren her sikret seieren for nasjonalistene i felttoget.
13. september falt San Sebastián etter et nytt angrep fra nasjonalistene, og disse rykket deretter videre fram i retning mot Bilbao, men ble her stanset av republikkens styrker.
Skåbu kirke
Skåbu kirke er en korskirke fra 1927 i Nord-Fron kommune, Innlandet fylke.
Byggverket er i tømmer og har 150 plasser.
Altertavle og prekestol i tradisjonell akantus-stil.
Victoria Park (Hartlepool)
Tilskuerkapasiteten på Victoria Park er 7 691.
Mun Yu-ra
Mun Yu-ra (født 13. mai 1990) er en sørkoreansk vektløfter som konkurrerer i -69 kg. Hun representerte landet sitt under Sommer-OL 2012 i London, der hun kom på 15.-plass.
Victoria Park (Hartlepool)
Tilskuerrekorden er 17 264 fra et FA-Cup-oppgjør mot Manchester United i 1957. Høyeste tilskuertall med dagens tribuneanlegg er 7 784 som møtte opp da Hartlepool United møtte Leeds United til seriekamp 2. juledag 2007.
Steinkast
Et steinkast var i norrøn tid et mye brukt lengdemål, men det knytter seg stor usikkerhet til den lengden dette målet utgjorde nå i dag. Per definisjon var et steinkast opprinnelig den lengden en voksen mann kunne kaste en nevestor stein, men uttrykket brukes i dag helst for å beskrive noe eller noen som er «et lite stykke unna».
Benevnelsen har blitt brukt i gamle kilder helt fram mot 1600-tallet, blant annet i beretningen biskop Jens Nilssøn gjorde under sin ferd gjennom Asker i 1594, men det er uklart om lengden kunne defineres. Et steinkast ble regnet å være trygg avstand mellom to hus i tilfellet brann, men i juridisk sammenheng for langt unna til at et vitne kunne gi troverdighet i et møte mellom to personer. På grunn av stor usikkerhet om lengden, har et steinkast gjerne blitt oppgitt som ca. 35-75 meter i mer moderne kilder.
I en privat studie gjort på slutten av 1990-tallet laget to nordmenn en datamodell, som de matet med informasjon for å sannsynlighetsberegne hvor langt et steinkast og et pilskudd var. Den kom fram til følgende konklusjon, basert på en rekke kjente norrøne lengdemål, blant annet tommer (2,37 cm) og fot (28,44 cm):
Et steinkast var 120 (også kalt storhundre) alen langt (ca. 56,88 meter eller 200 fot), og det var 4 steinkast i et pilskudd, som altså må ha vært 480 alen langt (227,52 meter eller 800 fot) omkring år 900. Senere i middelalderen gikk det 10 pilskudd på en fjerding vei (2 275,2 meter eller 8 000 fot), som altså tilsvarer ei kvart yngre norrøn mil (også kalt rast og vei) på 9 100,8 meter eller 32 000 fot.
Boligannonser nytter fra tid til annen steinkast for å beskrive relative avstander.
Hildebrandslied
Hildebrandslied eller Sangen om Hildebrand er et gammelt germansk heltedikt som er bevart i et handskrift fra 800-tallet. Diktet er en av det eldste kjente tekstene på tysk.
Handskriftet
Det eneste bevarte eksemplaret av Hildebrandslied blir oppbevart i Universitetsbiblioteket i Kassel. Teksten står spredt på to forskjellige sider i et større handskrift som trolig er skrevet i Fulda-klosteret omkring 830. Boka inneholder de to bibelske tekstene Sapienta salomonis og Jesus Sirak på latin, og Hildebrandslied står som et omslag på første og siste side i boka. Slutten mangler, idet sida ikke har strukket til for å gjengi hele diktet.
Den første vitenskapelige utgaven av Hildebrandslied ble utgitt av Brødrene Grimm i 1812.
Handskriftet befant seg etter 1945 ei tid som krigsbytte i USA, der uforsiktige antikvarer skilte den ene sida fra resten av skriftet. Først i 1972 ble den forent med resten av boka.
Innhold
Hildebrandslied er det eneste bevarte germanske heltediktet på tysk fra tidlig middelalder. Diktet skildrer en episode fra sagnkretsen om Didrik av Bern. Fragmentet gjengir hovedskelig en dialog mellom Didriks våpenmester Hildebrand og hans sønn Hadubrand. Da Hildebrand fulgte med Didrik på flukten østover fra Odoaker, forlot han kona og en nyfødt sønn. Når han etter tretti år vender tilbake, blir han møtt av en ung kriger som utfordrer han til holmgang. Når Hildebrand før kampen spør om krigerens navn, oppdager han at det er hans egen sønn. Han prøver da å forhindre kampen, men Hadubrand tar det bare som et tegn på den gamle mannens feighet. Kampen begynner, og spydene faller i skurer mot skjolda. Så griper krigerne til øksene, og hogger skjolda i småbiter.
Historisk kan handlinga føres tilbake til det 5. århundre, da Odoaker – som var blitt keiser i det vestromerske rike i 476 – kjempa mot goterkongen Teoderik den store. I germansk sagnverden blir Teoderik kalt Didrik av Bern.
Veikko Pakarinen
Veikko Ilmari Pakarinen (født 12. september 1910 i Viborg, død 6. desember 1987 i Australia) var en finsk turner.
Han var med i to OL for Finland. Han deltok i sitt første OL i 1932, her fikk Finland bronse i lagkonkurransen. Individuelt fikk han ingen medaljer, men han kom på fjerdeplass i svingstang, kun 0,4 poeng bak sin landsmann Einari Teräsvirta som fikk bronse. Sammenlagt kom han på 13.-plass.
Under OL i Berlin i 1936 gjentok det finske laget resultatet fra forrige OL, og vant bronse i lagkonkurransen. Denne gangen kom han på 28.-plass sammenlagt. Hans beste resultat individuelt var sjetteplass i svingstang.
Med Israel for fred
Med Israel for fred (MIFF) er en norsk interesseorganisasjon som arbeider for å skape større sympati for Israel, jøder og sionismen.
Organisasjonen presenterer seg selv slik: ''MIFF samler hele bredden av norske Israel-venner – kristne, jøder og sekulære. Vårt hovedmål er å skape større sympati for Israel og det jødiske folk gjennom saklig og allsidig informasjonarbeid.''
MIFF ble startet som en arbeidsgruppe blant norske studenter i Oslo i 1975. Organisasjonen ble formelt stiftet tre år senere, i 1978. Organisasjonen har vokst fra 6 720 medlemmer i 2007 til 10 633 medlemmer i 2017.
Organisasjonen har tilkjennegitt kritikk mot navngitte journalister for deres dekning av Midtøsten-konflikten.
Aktiviteter
MIFF driver nettstedet miff.no, som hadde 757,000 besøk i 2016. Miff.no blir oppdatert med nyheter fra Israel og Midtøsten. På nettsiden blir det også publisert faktasjekker på norske medier. og politiske kommentarer om forholdet mellom Israel og Norge I juni 2017 passerte MIFFs Facebook-side 30,000 «likes».
MIFF utgir medlemsavisen Midtøsten i fokus, som er en 24 siders tabloidavis, seks ganger i året. Utgavene tilbake til 1975 er tilgjengelige som PDF-filer.
MIFF har 27 lokalforeninger spredd over hele landet. Lokalforeningene arrangerer åpne informasjonsmøter om Israel-relaterte tema.